ટ્રમ્પે જ્યારે ચીનને ધમકી આપી ત્યારે શુક્રવાર મોડીરાતે અમેરિકન સ્ટોક માર્કેટનો ડાઉ જોન્સ 79 પોઈન્ટ તૂટી 25,916 અને નેસ્ડેક 20 પોઈન્ટ ઘટી 7902 બંધ રહ્યા હતા. અને ડાઉ જોન્સ ફયુચર પણ 80 પોઈન્ટ માઈનસ હતો. જેથી હાલ તો એમ કહી શકાય કે આગામી સપ્તાહના સોમવારે જ્યારે એશિયાઈ સ્ટોક માર્કેટ ખૂલશે ત્યારે ભારે કડાકા સાથે ખૂલશે. અમેરિકાનો ડોલર સામે ચીનનો યુઆન વધુ તૂટશે. ભારત પર પણ અમેરિકા ચીન વચ્ચેના ટ્રેડવૉરની નેગેટિવ અસર પડશે. આંતરરાષ્ટ્રીય બજારમાં ક્રૂડના ભાવ વધી રહ્યા છે, અને અમેરિકન ડૉલર સામે ભારતીય રૂપિયો સતત તૂટીને 72 જઈ આવ્યો છે, ત્યારે આ સંજોગોમાં આગામી સપ્તાહે રૂપિયો વધુ તૂટે તો નવાઈ નહી, તેમજ દેશમાં ફુગાવો પણ વધી શકે છે. ટ્રેડવૉરની લાંબાગાળે ભારત અને એશિયાઈ દેશો પર વિપરીત અસર પડશે. વિદેશી રોકાણકારોનો ભરોસો તૂટી જશે તે નફામાં. નવું રોકાણ કરવા કોઈ તૈયાર નહી થાય. સ્ટોક માર્કેટમાં કરેલા રોકાણ પાછા ખેંચાશે. સ્ટોક માર્કેટ તૂટશે, જે બધા નેગેટિવ ફેકટર તો છે જ. જોઈએ ટ્રમ્પની ધમકીને ચીન કઈ રીતે મુલવે છે….